
J E G Y Z Ő K Ö N Y V

[bookmark: _Hlk25670134]Készült Komárom Város Önkormányzat Képviselő-testületének 2024. szeptember 27. napján 8 órakor megtartott rendkívüli nyílt ülésén a Városháza Dísztermében. 

Jelen vannak:

1. dr. Molnár Attila, polgármester
2. Czita János, alpolgármester
3. dr. Kreft-Horváth Loránd, alpolgármester 
4. Vajda Bence, alpolgármester
5. Benedek-Nagy Nikolett, képviselő
6. Dombay Gábor, képviselő
7. Horváth Zsolt, képviselő
8. Szabó István, képviselő 
9. Szalai Noel, képviselő
10. Takács József, képviselő
[bookmark: _Hlk25670211]
Meghívottként jelen van: 

· [bookmark: _Hlk25670195]dr. Baksa-Ströcker Renáta, jegyző
· Nagyné Varga Judit, aljegyző
· Nagy Marianna, a Komáromi Járási Hivatal vezetője

dr. Molnár Attila, polgármester: Köszönti a Képviselő-testületi ülés valamennyi résztvevőjét. Köszönti Nagy Mariannát a Komáromi Járási Hivatal vezetőjét. Elmondja, hogy felmerült néhány olyan döntés, amelyet szeptember 30-ig meg kell hozni, ilyen például a Víziközműre vonatkozó gördülő fejlesztési terv jóváhagyása, a Kormányhivatal felhívására a közterületek használatáról szóló rendelet módosítása, valamint javasolja a Közbeszerzéssel kapcsolatos döntések meghozatala tárgyú előterjesztés keretében a villamosenergia és földgáz közbeszerzés fedezetének biztosítását. Megállapítja, hogy az ülés határozatképes, mert a Képviselő-testület 12 tagja közül 10 fő jelen van, távol vannak dr. Nemes Andrea képviselő és Hajnal Dóra képviselő, akik előre jelezték, hogy nem tudnak részt venni a Képviselő-testület ülésén. Ezt követően a polgármester megnyitja a Képviselő-testület rendkívüli nyílt ülését. Kéri a Képviselő-testület tagjait, hogy szavazzanak a KP/2-70/2024. iktatószámú meghívóban szereplő napirend elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 216/2024. (IX.27.) határozata:

Komárom Város Önkormányzat Képviselő-testülete 2024. szeptember 27-i rendkívüli ülése napirendjét az alábbiak szerint fogadja el:

	1. Komárom Város Önkormányzat Képviselő-testületének a közterületek használatáról szóló 3/2014. (III.10.) önkormányzati rendeletének módosítása
Előterjesztő: dr. Molnár Attila polgármester
                     dr. Baksa-Ströcker Renáta jegyző


	2. Közbeszerzéssel kapcsolatos döntések meghozatala
 Előterjesztő: dr. Molnár Attila polgármester
                      dr. Baksa-Ströcker Renáta jegyző


	3. Víziközműre vonatkozó gördülő fejlesztési terv jóváhagyása
      Előterjesztő: dr. Molnár Attila polgármester
                      dr. Baksa-Ströcker Renáta jegyző


	4. „Esély otthon” projekt keretében lakhatás biztosítása támogatásra vonatkozó pályázat kiírása 
Előterjesztő: dr. Molnár Attila polgármester
                     dr. Baksa-Ströcker Renáta jegyző



Határidő: 		azonnal
Felelős: 		dr. Molnár Attila polgármester

1. Komárom Város Önkormányzat Képviselő-testületének a közterületek használatáról szóló 3/2014. (III.10.) önkormányzati rendeletének módosítása
Előterjesztő: dr. Molnár Attila polgármester
                          dr. Baksa-Ströcker Renáta jegyző

dr. Molnár Attila, polgármester: Felkéri dr. Baksa-Ströcker Renáta jegyzőt, hogy adjon tájékoztatást az előterjesztéssel kapcsolatosan. 

dr. Baksa-Ströcker Renáta, jegyző: Elmondja, hogy a Komárom-Esztergom Vármegyei Kormányhivatal szakmai segítségnyújtásában részletezi, hogy a jogszabályi változások következtében nem lehet közterület használati engedélyt, illetve díjat kérni olyan hirdető berendezés, vagy reklámtábla elhelyezésére, amely az épület síkjából 1 méternél jobban nem lóg ki és 4 méter magasságban kezdődik, tehát afölött van. Továbbá elmondja, hogy Komárom városában ez nem tipikus, de a törvényi előírásoknak való megfelelés miatt szükséges a rendelet módosítása. Elmondja még, hogy az önkormányzati rendeletben voltak olyan rendelkezések, amelyek a választási eljárásról szóló 2013. évi XXXVI. törvénnyel már nincsenek teljesen összhangban, amely a választási plakátok, hirdetések elhelyezését szabályozta, melyet a továbbiakban a választási eljárási törvény teljeskörűen rendez és nem ad további felhatalmazást az önkormányzatoknak arra, hogy a választási plakátok elhelyezésére díjat kérjenek, vagy engedélykötelessé tegyék. 

dr. Molnár Attila, polgármester: Megköszöni a tájékoztatást. Megadja a szót Szalai Noel képviselőnek. 

Szalai Noel, képviselő: Kérdése, hogy a helyi rendelet igazítható-e az országos rendelkezéshez? 

dr. Baksa-Ströcker Renáta, jegyző: Elmondja, hogy a reklámhordozók egyébként díjkötelesek és csak az előbb felsorolt rendelkezéseket kellett módosítani a rendeletben, minden más változatlan maradt. 

dr. Molnár Attila, polgármester: Megköszöni a hozzászólásokat. Elmondja, hogy az Ügyrendi, Összeférhetetlenségi és Vagyonnyilatkozat-kezelő Bizottság megtárgyalta és elfogadásra javasolta a napirendi pontot. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kérése a Képviselő-testület tagjaihoz, hogy szavazzanak a KP/2-71/2024. iktatószámú előterjesztésben szereplő Komárom Város Önkormányzat Képviselő-testületének a közterületek használatáról szóló 3/2014. (III.10.) önkormányzati rendelet módosításáról szóló rendelet-tervezet elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi rendeletet alkotja:

Komárom Város Önkormányzat Képviselő-testületének
7/2024. (IX.27.) önkormányzati rendelete

a közterületek használatáról szóló 3/2014. (III.10.) önkormányzati rendelet módosításáról

/A rendelet a jegyzőkönyv mellékletét képezi/

2. Közbeszerzéssel kapcsolatos döntések meghozatala
Előterjesztő: dr. Molnár Attila polgármester
                          dr. Baksa-Ströcker Renáta jegyző

dr. Molnár Attila, polgármester: Ismerteti a napirendi pont lényegét. Elmondja, hogy minden évben dönteni kell a villamosenergia és földgáz következő évre vonatkozó szabadpiaci beszerzéséhez szükséges fedezet biztosításáról.  Megkérdezi, hogy van-e kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kérése a Képviselő-testület tagjaihoz, hogy szavazzanak a KP/2-72/2024. iktatószámú előterjesztésben szereplő a villamos energia szabadpiaci beszerzéséhez szükséges fedezet biztosításáról szóló határozat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 217/2024. (IX.27.) határozata:
[bookmark: _Hlk22886594]
Komárom Város Önkormányzat Képviselő-testülete a villamos energia szabadpiaci beszerzéséhez szükséges fedezetet a 2025. január 1-től 2025. december 31-ig tartó időszakra a 2025. évi költségvetés terhére biztosítja az alábbiak szerint: 


	VILLAMOS ENERGIA

	 
	Szerződést kötő intézmények
	2025. évre (bruttó Ft)

	1.
	Komáromi Kistáltos Óvoda
	2 163 141 Ft

	2.
	Komáromi Csillag Óvoda
	1 885 607 Ft

	3.
	Komáromi Gesztenyés Óvoda
	1 466 583 Ft

	4.
	Komáromi Szivárvány Óvoda
	1 969 412 Ft

	5.
	Komáromi Napsugár Óvoda
	1 368 811 Ft

	6.
	Komáromi Tóparti Óvoda
	1 312 941 Ft

	7.
	Komáromi Szőnyi Színes Óvoda
	2 294 435 Ft

	8.
	Komárom Város Egyesített Szociális Intézménye
	18 118 590 Ft

	9.
	Komáromi Aprótalpak Bölcsőde
	3 673 163 Ft

	10.
	Komárom Város Önkormányzata
	53 545 236 Ft

	11.
	Komáromi Klapka György Múzeum
	1 535 304 Ft

	12.
	Komáromi Polgármesteri Hivatal
	19 003 707 Ft

	13.
	Komárom Város Egészségügyi Alapellátási Szolgálat
	244 431 Ft

	14.
	Komáromi Városgazda Közhasznú Nonprofit Kft.
	16 110 070 Ft

	15.
	Komáromi Városmarketing és Turisztikai Nonprofit Kft.
	1 634 193 Ft

	16.
	Komárom Város Önkormányzata KÖZVILÁGÍTÁS
	103 613 843 Ft

	
	Összesen:
	229 939 467 Ft



Határidő: 	2024. december 31.
Felelős: 	dr. Molnár Attila polgármester

dr. Molnár Attila, polgármester: Kérése a Képviselő-testület tagjaihoz, hogy szavazzanak a KP/2-72/2024. iktatószámú előterjesztésben szereplő a földgáz energia szabadpiaci beszerzéséhez szükséges fedezet biztosításáról szóló határozat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 218/2024. (IX.27.) határozata:

Komárom Város Önkormányzat Képviselő-testülete a földgáz energia szabadpiaci beszerzéséhez szükséges fedezetet a 2025. január 1-től 2025. október 1-ig tartó időszakra a 2025. évi költségvetés terhére biztosítja az alábbiak szerint:  

	FÖLDGÁZ ENERGIA

	 
	Szerződést kötő intézmények
	2025. évre 9 hónap (bruttó Ft)

	1.
	Komáromi Kistáltos Óvoda
	3 870 398 Ft

	2.
	Komáromi Csillag Óvoda
	3 323 831 Ft

	3.
	Komáromi Szivárvány Óvoda
	1 682 782 Ft

	4.
	Komáromi Napsugár Óvoda
	2 288 583 Ft

	5.
	Komáromi Szőnyi Színes Óvoda
	4 543 511 Ft

	6.
	Komárom Város Egyesített Szociális Intézménye
	3 937 709 Ft

	7.
	Komáromi Aprótalpak Bölcsőde
	5 923 392 Ft

	8.
	Komárom Város Önkormányzata
	8 397 080 Ft

	9.
	Komáromi Klapka György Múzeum
	1 076 980 Ft

	10.
	Komáromi Városgazda Közhasznú Nonprofit Kft.
	6 939 792 Ft

	11.
	Komáromi Városmarketing és Turisztikai Nonprofit Kft.
	481 276 Ft

	 
	Összesen
	42 465 334 Ft



Határidő: 	2024. október 1.
Felelős: 	dr. Molnár Attila polgármester

3. Víziközműre vonatkozó gördülő fejlesztési terv jóváhagyása
      Előterjesztő: dr. Molnár Attila polgármester
                     dr. Baksa-Ströcker Renáta jegyző

dr. Molnár Attila, polgármester: Röviden ismerteti a napirendi pont lényegét. Elmondja, hogy az Északdunántúli Vízmű Zrt-nél vezérigazgató váltás történt, az új vezetéssel a közeljövőben fog tárgyalni az Önkormányzat. Elmondja még, hogy a víziközmű szolgáltatásról szóló 2011. évi CCIX. törvény 11.§ (2) bekezdése alapján a felújítási és pótlási tervrészt a víziközmű-szolgáltató, a beruházási tervrészt az ellátásért felelős készíti el és jóváhagyásra benyújtja minden év szeptember 30-ig a Magyar Energetikai és Közmű-szabályozási Hivatalhoz. Megadja a szót Szalai Noel képviselőnek. 

Szalai Noel, képviselő: Elmondja, hogy az előterjesztés pozitív változásokat vetít előre a beruházások tekintetében. 
dr. Molnár Attila, polgármester: Megköszöni a hozzászólást. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kérése a Képviselő-testület tagjaihoz, hogy szavazzanak a KP/2-73/2024. iktatószámú előterjesztésben szereplő határozat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

[bookmark: _Hlk178079588]Komárom Város Önkormányzat Képviselő-testületének 219/2024. (IX.27.) határozata:

1. Komárom Város Önkormányzat Képviselő-testülete az előterjesztés 1/A. és 1/B. mellékletei szerinti tartalommal elfogadja Komárom Város Önkormányzata tulajdonában lévő Komárom Város közigazgatási területére érvényes szennyvízelvezető és –tisztító víziközmű rendszerre vonatkozó 2025-2039. évekre szóló gördülő fejlesztési tervet. 

2. Komárom Város Önkormányzat Képviselő-testülete az előterjesztés 2/A. és 2/B. mellékletei szerinti tartalommal elfogadja Komárom Város Önkormányzata tulajdonában lévő Komárom Város közigazgatási területére érvényes közműves ivóvízellátó víziközmű rendszerre vonatkozó 2025-2039. évekre szóló gördülő fejlesztési tervet. 

3. Komárom Város Önkormányzat Képviselő-testülete megbízza az Északdunántúli Vízmű Zrt.-t a beruházási tervrésznek a Magyar Energetikai és Közmű-szabályozási Hivatalhoz történő benyújtásával.

Határidő: 	2024. szeptember 30.
Felelős: 	dr. Molnár Attila polgármester


4. „Esély otthon” projekt keretében lakhatás biztosítása támogatásra vonatkozó pályázat kiírása 
Előterjesztő: dr. Molnár Attila polgármester
                          dr. Baksa-Ströcker Renáta jegyző

dr. Molnár Attila, polgármester: Röviden ismerteti a napirendi pont lényegét. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kérése a Képviselő-testület tagjaihoz, hogy szavazzanak a KP/2-74/2024. iktatószámú előterjesztésben szereplő határozat elfogadásáról.
A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 220/2024. (IX.27.) határozata:

1. Komárom Város Önkormányzat Képviselő-testülete az előterjesztés 1. melléklete szerinti tartalommal elfogadja Komárom Város Önkormányzata EFOP – 1.2.11-16-2017-00011 számú Esély-otthon – Otthonteremtés és közösségépítés a fiatalokért Komáromban pályázat keretében négy lakás esetében a lakhatást biztosító támogatására vonatkozó pályázati felhívást. 

1. Komárom Város Önkormányzat Képviselő-testülete megbízza a 
polgármestert a pályázati felhívásnak 2024. szeptember 27. napján történő közzétételével.

Határidő: 	2024. szeptember 27.
Felelős: 		dr. Molnár Attila polgármester

dr. Molnár Attila, polgármester: Köszönetet mond a Képviselő-testület tagjainak az elmúlt ciklusban végzett közös munkáért, szolgálatért. Elmondja, hogy büszke arra, hogy ebben a felgyorsult világban, településünk versenyképes tud lenni abban a nagy küzdelemben, ami a térségben zajlik. Városunk gazdasági fejlődése olyan volumenű, amelyre nincs példa a régióban. Az Önkormányzat versenyképességének hátterét egy olyan Képviselő-testület adja, amely működik, dolgozik és teszi a dolgát a mindennapokban, gyorsan tud reagálni a felmerülő kérdésekre, problémákra, illetve olyan döntéseket tud hozni, ami a városnak a fejlődését mozdítja elő. Továbbá elmondja, hogy büszke arra, hogy a nézetkülönbségek ellenére konstruktív megbeszélések alapján, olyan kompromisszumos döntéseket hozott a Képviselő-testület, amely Komárom városának jövőjét szolgálja. Látva a majd megalakuló új Képviselő-testület összetételét az elkövetkezendő időszakban is tud folytatódni ez a szolgálat. Komárom Európa egyik legdinamikusabban fejlődő kivárosa napjainkban, mely nagyban köszönhető a Képviselő-testület munkájának. Elmondja még, hogy 2019-ben mikor megalakult a Képviselő-testület nem sejtette senki, hogy fél év múlva olyan időszak következik be amire a világtörténelemben még nem volt példa a Covid világjárvány kapcsán. Ebben az időszakban körülbelül 1,5 évig nem tudott ülésezni a Képviselő-testület, emellett számos olyan rendezvény elmaradt, amely meghatározza Komárom városias szerepét. Bízik benne, hogy az elkövetkezendő időszakban nem kell hasonló helyzetet átélni. Köszönetet mond a Képviselő-testület tagjainak a sok segítéségért, szolgálatért, amelyet együtt végeztek Komárom városáért az elmúlt ciklus során. 

A Képviselő-testület nyílt ülése 8 óra 30 perckor véget ér. 


k. m f.



	dr. Baksa-Ströcker Renáta	dr. Molnár Attila
	jegyző	polgármester

